15/09/2017 | Administración LocalMunicipal
Muxía
Anuncio publicación PEF 2017-2018

O día 21 de xullo de 2017 o Pleno desta Corporación aprobou o Plan Económico Financeiro do Concello de Muxía para o período 2017-2018. Este plan estivo exposto ao público durante un prazo de 15 días dende a súa publicación no BOP nº 142 do día 28 de xullo de 2017. Unha vez rematado este prazo de exposición pública, e en cumprimento do disposto nos artigos 23.4 da Lei Orgánica 2/2012, e 26 do Real Decreto Lexislativo 1463/2007, publícase no BOP a efectos exclusivamente informativos. Os documentos anexos a este plan estarán a dispor do público, a efectos informativos, ata a finalización da súa vixencia. O artigo 3 da Lei Orgánica 2/2012 regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. E defínese a estabilidade orzamentaria das Administracións Públicas como a situación de equilibrio ou superávit estructural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demáis actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa cómo a variación do gasto computable das Corporacións Locais non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estructural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos repectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, de 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumplidora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e á competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas Corporacións Locais na elaboración dos seus respectivos orzamentos. Non obstante, cando exista un desequilibrio estructural nas contas públicas ou unha débeda superior ao obxectivo establecido, o crecemento do gasto computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Do mesmo xeito, hai que ter presente a obrigatoriedade de cumprir co principio de sostenibilidade financeira, entendido como a capacidade para financiar compromisos de gastos presentes e futuros dentro dos límites de déficit, débeda pública e morosidade da débeda comercial, de conformidad eco establecido na normativa de morosidade das operación comerciais e na normativa europea. En cumprimento do disposto no artigo 191.3 do Texto refundido da lei reguladora das facendas locais e no artigo 90 do RD 500/1990 que desenvolve a anterior en materia de orzamentos aprobouse a liquidación do Orzamento de Muxía correspondente ao exercicio 2016 mediante Decreto de Alcaldía do día 20 de abril de 2017, acompañada dos preceptivos informes da Intervención, poñéndose de manifesto o incumprimento por parte do concello da regra de gasto e da estabilidade orzamentaria. Así, tales informes, que forman parte do expediente, veñen a poñer de manifesto o seguinte: - O concello de Muxía cumpre co límite da débeda, por canto que a día de hoxe este concello non ten pendente de devolución ningún préstamo con entidade financeira. - O concello de Muxía incumpre co obxectivo de estabilidade orzamentaria, e de feito presenta un déficit por importe de 403.185,98€. - O concello de Muxía incumpre o límite da regra de gasto nun importe de 588.135,92€. Isto tendo en conta os axustes feitos pola intervención municipal e que fan que o límite do gasto computable se situara finalmente, para o exercicio 2016, en 2.354.076,90€. En consecuencia, e ante tales incumprimentos, a aplicación da Lei Orgánica 2/2012, de Estabilidade Orzamentaria e Sostenibilidade Financeira fai necesario a elaboración dun plan económico financeiro que lle permita ao concello recuperar a situación de equilibrio, a 31 de decembro de 2017 e de 2018; é dicir, no momento de efectuar a liquidación de tales orzamentos, xa que de conformidade co establecido no artigo 21 da LOEPSF o PEF deberá conter medidas para o ano en curso (2017) e para o seguinte (2018). Por último, cómpre lembrar que con ocasión da aprobación do Orzamento do exercicio 2017 este concello cumpre co obxectivo de estabilidade orzamentaria, e o límite de débeda ao non existir préstamos pendentes de cancelación con entidades financeiras, pero non coa regra de gasto. Tal incumprimento da regra de gasto é consecuencia do recurso extraordinario previsto nas consignacións iniciais do orzamento e derivado da taxa liquidada e ingresada como consecuencia da licenza solicitada para a construcción de dous parques eólicos en Muxía. De feito, o incumprimento da regra de gasto, e aínda que no momento do seu cálculo non se tiveron en conta axustes, sitúase nun importe similar ao incumprimento alcanzado coa liquidación do exercicio 2016. Os obxectivos que se pretenden obter co presente Plan Económico Financeiro son que o Concello de Muxía continúe a cumprir con todas as magnitudes económico financeiras que permitan valorar positivamente a situación económica da Corporación seguintes: - Aforro Neto Positivo - Remanente de Tesourería Positivo - Resultado Orzamentario Positivo - Nivel de Endebedamento por debaixo dos límites marcados legalmente para cada exercicio - Estabilidade Orzamentaria en situación de Superávit ou de Capacidade de Financiamento - Cumprimento da Regra de Gasto Para lograr isto é necesario pois a elaboración do presente Plan, que se estructurará nas seguintes fases, seguindo o esquema establecido polo Ministerio de Facenda e Administracións Públicas: 1ª Fase: Causas, diagnóstico e previsión temporal A dita fase consiste en realizar unha análise das magnitudes descritas e outras que se consideren pertinentes para detectar cal é o motivo do incumprimento das Regras Fiscais de conformidade co previsto na LOEFSF.2º Fase: Medidas: descrición, contificación e calendario Esta fase consiste en determinar as estratexias de actuación e as medidas a adoptar. Propóñense as principais medidas que se pretenden levar a cabo para corrixir a situación contificando o efecto que as ditas medidas terán sobre a economía da entidade. Sinálanse os obxectivos a lograr coa aplicación do Plan en relación coa Capacidade/Necesidade de Financiamento, Límite de Gasto e Nivel de Débeda.3ª Fase: Conclusión e obxectivo Isto é, téñense que levar á práctica as medidas propostas e desenvolvidas na fase anterior conforme ao calendario de actuación que se aprobe.4ª Fase: Control e seguimento do Plan O control será realizado polo órgano de tutela financeira a través dos informes de intervención trimestrais, semestrais ou anuais (de aprobación do Orzamento, Liquidación do Orzamento, Obrigas Trimestrais, etc) nos que se poña de manifestó si están a cumprirse os obxectivos marcados no propio Plan. Segundo o establecido no artigo 21 da LOEPSF, o Plan Económico Financeiro conterá, como mínimo, a seguinte información: a) As causas do incumprimento do obxectivo establecido, ou no seu caso, do incumprimento da regra de gasto e da estabilidade orzamentaria. b) As previsións tendenciais de ingresos ou gastos, baixo o suposto de que non se producen cambios nas políticas fiscais e de gastos. c) A descrición, cuantificación e calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basan estas previsións, de conformidade co previsto no informe a que fai referencia o apartado 5 do artigo 15. e) Unha análise de sensibilidade considerando escenarios económicos alternativos. Terase en conta igualmente o establecido no artigo 116. bis da Lei 7/1985, do 2 de abril, reguladora das Bases do Réximen Local, na súa redacción dada pola Lei 27/2013, o cal sinala como medidas adiccionais ás anteriores: a) A supresión de competencias que exerza a entidade local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir os seus custos. c) Incremento de ingresos para financiar os servizos obrigatorios que presta a Entidade Local. d) Racionalización administrativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumplan co obxectivo de estabilidade orzamentaria ou co obxectivo de débeda pública, ou que o período medio de pago a proveedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. En canto á tramitación terase en conta a aplicación do seguinte calendario: a) Presentación do Plan Económico Financeiro ante o Pleno municipal no prazo máximo dun mes dende que se constate o incumprimento. b) Aprobación polo Pleno municipal no prazo máximo de dous meses dende a súa presentación. c) A posta en marcha do plan non poderá exceder de tres meses dende a súa presentación. d) Remisión do Plan á Comunidade Autónoma así como a Comisión Nacional de Administración Local para o seu coñecemento. e) Publicación do Plan do mesmo xeito que se establece na lei para os orzamentos da entidade. Neste caso, trátase de intentar que o Plan sexa aprobado no Pleno municipal e poida poñerse en marcha antes de que transcurran tres meses dende que se puxo de manifesto a necesidade de elaborar o mesmo. É dicir, estase a traballar coa data de 20 de xullo como data límite na que o plan ten que estar xa vixente. Non puido levarse a cabo antes a tramitación deste instrumento debido a acumulación de tarefas. A causa do incumprimento da regra de gasto e da estabilidade orzamentaria responde fundamentalmente ás modificacións orzamentarias levadas a cabo que se financiaron con remanente de tesourería para gastos xerais, por un importe total de 1.067.322,64€, dos cales chegaron a fase de obriga recoñecida a cantidade de 813.368,01€. Tamén se incorporaron créditos financiados con remanente afectado por un importe de 20.047,51€ que chegaron tamén a fase O. Agora ben, estos créditos financiados con remanente afectado, dado o seu importe, non son os que levaron a tal incumprimento. En base a todo isto, a cifra dos incumprimentos a seguintes: - Importe do déficit: 403.185,98€ - Importe do incumprimento da regra de gasto: 588.135,92€ Agora ben, para poder elaborar un plan económico e financeiro procede, previamente, analizar a situación económica e financeira deste Concello nos últimos tres exercicios. Para isto, podemos empregar os anexos que figuran nos informes de intervención emitidos con ocasión das liquidacións dos últimos exercicios e ver así a evolución das principais magnitudes. Así, e seguindo o esquema establecido polo Ministerio de Facenda e Administracións Públicas, e os anexos incorporados a este documento, resultaría o seguinte: a) Evolución dos ingresos e gastos dos orzamentos dos últimos tres exercicios. Ver táboa en axeno Resultando a seguinte evolución do RESULTADO ORZAMENTARIO Como pode comprobarse, o resultado orzamentario axustado sempre foi positivo nos últimos tres exercicios. É certo que o resultado orzamentario antes de axustes nos anos 2016 e 2014 foi negativo pero tras os axustes realizados éste deriva en positivo. Fundamentalmente, é o axuste derivado das obrigas recoñecidas e financiadas con remanente de tesourería para gastos xerais o que permite convertir o resultado orzamentario final en positivo. Isto non é senon outro indicador máis do feito de que é o emprego de tal aforro o que fai que este concello incurra en situación de déficit, xa que polo demáis a súa situación económica é solvente. Sí é certo que, sobre todo, no ano 2016 houbo un importante desaxuste entre a execución de ingresos e gastos de correntes, debido ao emprego tan elevado que se fixo do recurso do remanente de tesourería para gastos xerais que financiou modificacións orzamentarias. No ano 2015 tal emprego fora moi austero co fin de dar cumprimento ao anterior PEF aprobado por este concello no ano 2014. De acordo co anterior, e para os efectos do cálculo da ESTABILIDADE ORZAMENTARIA 2016, resultou a seguinte necesidade/capacidade de financiamento: En consecuencia, a liquidación do exercicio 2016 non cumpre o principio de estabilidade orzamentaria de acordo coa definición contemplada no Sistema Europeo de Contas Nacionais e Rexionais. No ano 2015, o dato fora positivo: E no ano 2014 tamén fora negativo, de ahí que en 2015 houbera que recuperar obrigatoriamente a estabilidade: En relación ao cumprimento do principio de SOSTENIBILIDADE FINANCEIRA debe verificarse comprobando que a capacidade de asumir os compromisos de gasto presentes e futuros é compatible cos obxectivos de déficit e débeda pública. En canto ao cumprimento da REGRA DE GASTO, este é o resultado: A porcentaxe que arroxan estos datos, en canto ao incremento de gasto entre o ano 2016 e o 2015 foi do 19,59%, tendo en conta que a taxa de referencia do exercicio 2016 foi do 1,8%. Igualmente, e tal e como consta no informe de intervención emitido con ocasión do expediente da liquidación do orzamento do exercicio 2016, a causa de tal incumprimento está no elevado emprego que se fixo no ano 2016 do recurso do remanente de tesourería para gastos xerais. O dato do REMANENTE DE TESOURERÍA é o seguinte: Como pode verse, este dato, que ademáis está calculado de xeito real, tendo en conta os axustes que se aplican para o caso do dudoso cobro, pon de manifesto unha situación económica solvente por parte deste concello. É certo que no ano 2016 houbo unha importante baixada deste recurso respecto ao obtido en anos anteriores, pero este recurso pon de manifesto o feito de que este concello ten un aforro xenerado que ven acumulándose de exercicios anteriores e que o seu emprego, que ao final ven supoñendo unha minoración dos fondos líquidos na tesourería, é o que provoca o incumprimento das magnitudes fixadas polo Goberno. Por AFORRO NETO enténdese a diferenza entre os dereitos liquidados polos capítulos 1 a 5 do orzamento de ingresos, e as obrigas recoñecidas polos capítulos 1, 2 e 4 do estado de gastos, minorados no importe da anualidade teórica de amortización dos préstamos pendentes de reembolso. Non se incluirán no cálculo do aforro neto as obrigas derivadas de modificacións de crédito que foran financiadas con remanente líquido de tesourería. Así, o dato do AFORRO NETO é o seguinte: Agora ben, dado que a Lei 62/2003, de 30 de decembro, de Medidas fiscais, administrativas e de orden social, modificou a Lei reguladora das facendas locais para establecer un novo criterio de cálculo do aforro neto co obxecto de determinar o procedemento de concertación de novas operación de crédito, e a tal efecto estableceu que no aforro neto non se incluirán as obrigas recoñecidas derivadas de modificacións de crédito que foran financiadas con remanente líquido de tesourería (artio 53.1, parágrafo 5 do TRLRFL). Así, se calculamos o dato do aforro neto restando as obrigas recoñecidas e que se financian con remanente de tesourería para gastos xerais, teríamos o seguinte: Dos cálculos efectuados neste informe se desprende un aforro neto positivo. E isto tendo en conta que a 1 de xaneiro de 2017 o único pendente de devolución era unha mensualidade da liquidación negativa que resultou da liquidación definitiva da PTE do ano 2009. Así, a día de hoxe o concello xa non debe importe algún por tales conceptos nin tampouco ten concertada operación algunha de préstamo nin está prevista concertala neste exercicio, tal e como se reflexa nas previsións do orzamento actual. E o dato relativo ao PERÍODO MEDIO DE PAGOS durante os catro trimestres do ano 2016 foi: E a 31 de decembro de 2016, 2015 e 2014: Do cal resulta que o concello está a pagar dentro dos prazos previstos legalmente, incluso antes de alcanzar o período máximo de pago. A razón de ser do incumprimento da estabilidade orzamentaria e da regra de gasto coa liquidación do exercicio 2016 ven motivada polos seguintes factores: a) Dunha parte, a incorporación de remanentes de crédito para gastos con financiación afectada, de incorporación obrigatoria, segundo establece o artigo 182 do TRLRFL e 47 do RD 500/1990. O importe de tales créditos así incorporados foi de 20.047,51€. b) Tamén, a incorporación de remanentes de crédito pero financiadas con remanente de tesourería para gastos xerais. O importe dos créditos así incorporados foi de 39.116,35€. En consecuencia, isto produce un desequilibrio en termos de contabilidade nacional ao financiarse gastos non financeiros (capítulos 1, 2 e 6 do orzamento de gastos) con ingresos financeiros (capítulo 8 de ingresos). c) Por outra banda, a utilización de remanente de tesourería para gastos xerais para financiar créditos extraordinarios e suplementos de crédito. Agora ben, este emprego afecta de xeito distinto ao principio de estabilidade orzamentaria e da regra de gasto. Así, este concello obtivo da execución do exercicio 2015 un superávit orzamentario e termos da LOEPSP de 100.060,99; e unha cifra total do remanente de tesourería para gastos xerais de 1.611.048,92€. Ocorre que a Disposición adicional sexta da Lei orgánica de estabilidade orzamentaria e sostenibilidade financeira (prorrogada para o ano 2016 a través da DA 82 da Lei de orzamentos xerais do Estado para 2016) regula o destino do superávit (co límite do remanente de tesourería), permitindo a súa utilización no que calificou de INVERSIÓNS FINANCEIRAMENTE SOSTIBLES, sempre que éstas cumpran unha serie de requisitos. Resultou entón que este concello, no ano 2016, destinou o importe do superávit (100.060,99€) a financiar IFS. Nembargantes, tales inversións non se executaron no exercicio 2016 senon que a súa execución levouse a cabo neste ano. En consecuencia, non puido aplicarse axuste algún sobre a regra de gasto por este concepto, o cal haberá que realizar no ano actual. E isto por canto que tal emprego non afecta negativamente á regra de gasto, ao non computar como parte do gasto computables. Nembargantes, sí ha de terse en conta para o cálculo do obxectivo de estabilidade orzamentaria. O restante emprego de tal remanente sí afecta tanto á estabilidade orzamentaria como a regra de gasto. E, o importe total das obrigas recoñecidas no ano 2016 e que se financiaron co recurso do remanente de tesourería para gastos xerais foi de 813.368,01€. Así, se descontamos as obrigas financiadas no ano 2016 co capítulo 8 obteríamos o seguinte dato da estabilidade orzamentaria e da regra de gasto: En consecuencia, e á vista dos datos anteriores, resultaría que o Concello de Muxía para dar cumprimento ao principio de estabilidade orzamentaria e regra de gasto non tería que ter renunciado ao emprego da maior parte do aforro producido no ano 2015 (a través do emprego do remanente de tesourería, tanto para gastos xerais como para gastos con financiación afectada), xa que ata o límite de 224.700,37€ poderían terse recoñecido gasto non financeiro sen incumprir. Nembargantes, o concello optaou por empregar unha cifra do remanente de tesourería por importe superior ao considerar a existencia dunha serie de necesidades que se facía necesario atender no exercicio anterior. Á vista dos datos mostrados nas páxinas anteriores, resulta claro que este concello ten capacidade financeira suficiente para empregar aforros de xeito prudente, mediante o recurso ao remanente de tesourería, sen que por elo se vexa afectada a situación económica do concello. O que sucede é que o emprego de tal aforro, e tal e como están diseñadas as normas para a aplicación das regras fiscais establecidas na LOEPSF producen un incumprimento dos parámetros así definidos da estabilidade orzamentaria e da regra de gasto. Tendo en conta o incumprimento da regra de gasto e da estabilidade orzamentaria derivado da liquidación do exercicio 2016, orixinado fundamentalmente polo emprego do recurso do remanente de tesourería resultante da liquidación do exercicio 2015 para financiar modificacións orzamentarias levadas a cabo durante o ano 2016, Tendo en conta que este incumprimento ten un carácter coxuntural e non estructural, por canto que se trata do emprego do recurso do remanente de tesourería, fonte ésta de financiamento que ten un tratamento orzamentario distinto na Administración do Estado, e que fai que o aforro xenerado polo concello non poida quedar á marxe da regra de gasto nin da estabilidade orzamentaria, Tendo en conta que segundo o aquí exposto, este incumprimento pode considerarse máis formal que real, posto que a situación económica da entidade é solvente (como resulta á vista dos datos incorporados como anexo a este plan), por canto que a regra de gasto e a necesidade de estar en situación de equilibrio dende o punto de vista da estabilidade orzamentaria impiden ou dificultan o traspaso do aforro xenerado en exercicios anteriores a outros exercicios, e o efecto que producen as modificacións orzamentarias causantes da necesidade de elaborar un PEF é trasladar ou aplicar parte do aforro xenerado pola Corporación ao exercicio incumplidos, As medidas que se propoñen, en termos xerais e seguindo tamén a liña xa iniciada con ocasión da elaboración do anterior PEF, e que permitiu voltar á situación de equilibrio, serían as seguintes: - Dar máxima importancia ao principio de anualidade orzamentaria, de xeito tal que se porá todo o empeño posible para que todos os gastos correspondentes ao ano en curso sexan executados íntegramente durante o mesmo ano. - Limitar ao máximo a utilización do Remanente de Tesourería para o financiamento de gastos (sobre todo o recurso do Remanente Líquido de Tesourería para gastos xerais), adoptando medidas compensatorias no caso de ser necesario e inevitable acudir a este recurso para financiar determinados gastos. - Aprobar o orzamento do exercicio 2018 cumprindo o obxectivo de estabilidade orzamentaria e da regra de gasto. - Xestionar o orzamento do exercicio 2018 coa máxima atención ao cumprimento da estabilidade e da regra de gasto. Para o caso da execución do orzamento 2017 tratarase de cumprir coa estabilidade orzamentaria. Con todo o anterior, preténdese alcanzar coa liquidación do exercicio 2018 de novo a situación de equilibrio en ámbalas dúas magnitudes. Dado que estamos ante un incumprimento coxuntural da regra de gasto e da estabilidade orzamentaria, esta Alcaldía propón a adopción das seguintes directrices para os exercicios 2017 e 2018: Para o exercicio 2017, hai que ter xa en conta que a aprobación do orzamento do concello para este ano deu lugar ao seguinte detalle: Cos datos anteriores, resulta que o concello está na seguinte situación: - Non cumpre a regra de gasto. - Cumpre co obxectivo de estabilidade orzamentaria. - Non ten débeda derivada de préstamos pendentes de devolución con entidades financeiras. - PMP relativo ao primeiro trimestre de 2017: 18,60 días Sobre este orzamento inicial xa se levaron a cabo unha serie de modificacións orzamentarias durante este exercicio, aparte das que veñen sendo habituais dun exercicio para o seguinte, plantexándose dúas modificacións importantes: - A derivada do emprego do remanente de tesourería afectado e para gastos xerais que resultou da liquidación do exercicio 2016. Consecuencia disto aprobáronse tres expediendes de incorporación de remanente de crédito financiados con remanente de tesourería afectado e remanente de tesourería para gastos xerais, por un importe total de 206.306,10€, segundo o seguinte detalle: - A segunda modificación importante que se prevé realizar é a derivada do emprego dunha parte importante do importe que xa se ten recaudado a día de hoxe en concepto de ICIO derivado da concesión de licenza para a construcción dos parques eólicos Muxía I e Muxía II. O importe total recaudado ascende a 2.200.801,87€; e é intención deste equipo de goberno destinar ao longo desstes meses ata 1.500.000,00€ a modificar o orzamento inicial. Tal modificación vai supoñer incumprir a regra de gasto, non así a estabilidade orzamentaria por canto que estamos ante un ingreso de carácter non financeiro que vai financiar tamén gastos de carácter non financeiro. O problema virá dado polo incumprimento da regra de gasto que isto vai provocar. En todo caso, tratarase de compensar tal incumprimento cun non emprego do remanente de tesourería para gastos xerais non empregado todavía, resultante da liquidación do exercicio 2016, e que a día de hoxe ascende á cantidade de 983.892,79€. Así as cousas, para o ano 2017, as medidas que se proponen adoptar serían as seguintes: - Dar máxima importancia ao principio de anualidade orzamentaria, de xeito tal que se porá todo o empeño posible para que todos os gastos correspondentes ao ano en curso sexan executados íntegramente durante o mesmo ano. - Limitar ao máximo a utilización do Remanente de Tesourería para o financiamento de gastos, sobre todo o Remanente Líquido de Tesourería para gastos xerais, adoptando medidas compensatorias, no caso de ser necesario e inevitable acudir a este recurso para financiar determinados gastos. E para o ano 2018, as medidas que se proponen adoptar serían as seguintes: - Aprobar o orzamento do exercicio 2018 cumprindo o obxectivo de estabilidade orzamentaria e da regra de gasto. - Xestionar o orzamento do exercicio 2018 coa máxima atención ao cumprimento da estabilidade e da regra de gasto. Con todo o anterior, preténdese conseguir un cumprimento da estabilidade orzamentaria con ocasión da liquidación do exercicio 2017, e alcanzar coa liquidación do exercicio 2018 de novo a situación de equilibrio, tanto dende o punto de vista da estabilidade orzamentaria como da regra de gasto. En relación ás estimacións dos ingresos, cómpre sinalar que pártese dos datos que figuran nas previsións iniciais do orzamento do concello para o exercicio 2017 e dos datos consignados cando se elaboraron os plans orzamentarios 2018-2020, aínda que na execución final do orzamento tamén figurarán as modificacións orzamentarias que se poidan efectuar en función dos recursos afectados provenientes doutras administración públicas. Agora ben, dado que este dato non se coñece con total seguridade a día de hoxe, pártese só das subvencións previstas nas consignacións iniciais a efectos de calcular a regra de gasto. Tamén se ten en conta o feito de que unha vez en marcha os parques eólicos para os que no ano actual xa se ten concedida licenza, isto repercutirá en maiores ingresos en concepto de IBI así como de canon anual a satisfacer pola empresa explotadora de tales parques. E tales ingresos, vanse poder considerar de carácter fixo no tempo, o cal permitirá aumentar a marxe da regra de gasto. En base a todo o exposto ata aquí, fanse as estimacións correspondentes para a execución dos orzamentos dos exercicios 2017 e 2018., e que se plasman na parte final deste documento en cifras. Con todo isto e os escenarios que a continuación se van describir estaríamos a dar cumprimento ao previsto no artigo 21 da LOEPSF, en canto a estimacións que son posibles realizar neste concello cos datos de que se dispón. En relación ao contido adicional que a Lei 27/2013 ven a fixar para o plan económico financeiro, considera esta alcaldía que merecen das seguintes apreciacións: - Dado que se trata dun incumprimento coxuntural, non se considera necesario suprimir competencias distintas das propias e das exercidas por delegación, por canto que se trata de manter un nivel de orzamento similar ao que ven sucedendo en exercicios anteriores, nos que se presuposta con prudencia e a única distorsión que se produce é a derivada do emprego do recurso do remanente de tesourería. Á espera de que se produza unha adecuación da normativa local á normativa estatal en relación a este recurso, o máximo que pode facer o concello é tratar de facer execucións anuais de gasto e non incorporar créditos financiados con este recurso de financiación. - A xestión integrada e coordinada dos servizos obrigatorios que presta o concello para reducir costes, tratarase de cumprir tendo en conta que a Deputación Provincial xa ten solicitado un estudo de costes dos servizos obrigatorios que presta o concello a fin de que determine cal é a mellor forma de prestar os mesmos, dando así cumprimento ao disposto no artigo 26 da LBRL como consecuencia da modificación introducida pola Lei 27/2013, de racionalización e sostenibilidade da Administración Local. - Incremento de ingresos para financiar os servizos obrigatorios que presta o concello. De momento non se considera necesario aplicar esta medida por canto que básicamente o que se vai pretender é executar gasto a maiores neste exercicio 2017 pero financiándoo cos maiores ingresos recaudados como consecuencia da concesión de licenza para a construcción de parques eólicos, de modo tal que aínda que coa liquidación do exercicio 2017 se incumpra a regra de gasto, que sexa a liquidación do ano 2018 a que en base á contención do gasto e, en todo caso, á súa execución en base aos ingresos ordinarios e estructurais, permita recuperar a situación de equilibrio. E tendo en conta que a posta en marcha dos plans eólicos para os que agora xa se ten concedido licenza vai permitir dispor de ingresos de carácter continuado no tempo derivado do IBI e do canon a satisfacer pola empresa empresa explotadora dos parques, o cal dará máis marxe para o cálculo da regra de gasto. Ingresos éstes que tamén permitirán compensar a minoración no ingreso derivado da PTE como consecuencia da baixada de poboación. - Racionalización organizativa. Non se considera necesario modificar este aspecto de momento, por canto que o incumprimento é motivado polo uso do aforro do concello que para nada afecta a isto. - Supresión de entidades de ámbito territorial inferior ao municipio. Este concello non ten entidades desta natureza. - Unha proposta de fusión cun municipio colindante da mesma provincia. Considérase que tampouco se trata dunha medida necesaria por canto que tal e como se ven demostrando este concello, a pesares do seu orzamento limitado, ten capacidade suficiente para seguir prestando os servizos básicos que presta aos seus veciños sen ser necesario fusionarse con outros. Non se fai referencia ás partidas orzamentarias ou rexistros orzamentarios nos que se contabilizarán as medidas pois as mesmas non consisten en “facer”, senón en “deixar de facer”. De feito, do que se trata é de deixar de financiar gastos con remanente de tesourería para tratar de voltar á situación de equilibrio. Tamén se considera que as medidas propostas son coherentes cos variación interanual das previsións orzamentarias respectivas. O control e seguimento do Plan será realizado polo órgano de tutela financeira da Xunta de Galicia, a través dos informes de intervención trimestrais, semestrais ou anuais (de aprobación de orzamentos, de liquidación de orzamentos, obrigas trimestrais de remisión de información económico-orzamentaria, etc) nos que se poña de manifesto si están a cumprirse os obxectivos marcados no propio Plan. O presente plan económico-financeiro é de obrigada elaboración e aprobación como consecuencia do incumprimento da estabilidade orzamentaria e da regra de gasto constatado na liquidación do orzamento do exercicio 2016. Estes incumprimentos están motivados polo financiamento durante o exercicio 2016 de modificacións orzamentarias con cargo ao remanente líquido de tesourería para gastos xerais, o que deu lugar ao recoñecemento dun volumen importante de obrigas con cargo a tal recurso. Consecuencia do anterior, e dando cumprimento ao previsto no artigo 21 da LOEPSF esta alcaldía formula o presente plan económico-financeiro para a súa aprobación polo Pleno. Non puido someterse antes este documento a aprobación por estares pendente de organizar o destino dos maiores ingresos percibidos en concepto de ICIO pola concesión de licenza para a construcción dos parques eólicos en Muxía. Considérase que unha vez aplicadas as medidas contidas neste plan, este concello cumprirá co obxectivo de estabilidade orzamentaria e da regra de gasto con ocasión da liquidación do exercicio 2018. Estímase entón que nese momento se producirá unha situación de equilibrio ou de superávit en termos de contabilidade nacional. Tamén se estima un volumen de débeda viva de 0,00€. E estímase que coa liquidación do exercicio 2017 estaremos ante un cumprimento da estabilidade orzamentaria aínda que máis complexo resultará o cumprimento da regra de gasto. E isto por canto que, nun ano como o actual, cuns ingresos extraordinarios dun volumen tan elevado, e tendo en conta a necesidade de dar satisfacción aos intereses dos veciños deste concello, este equipo de goberno vese na necesidade de empregar unha cifra de tales ingresos para atender necesidades veciñais moitas das cales repercuten sobre a prestación de servizos básicos e de competencia das entidades locais. Unha última observación que quere facer esta Alcaldía sobre este plan, dada a súa razón de ser, é a seguinte: Unha vez analizada a situación do concello a 31 de decembro de 2016 cabe reproducir, polo seu interese e similitude á situación deste concello, a resposta da Intervención Xeral da Administración do Estado a unha consulta formulada polo COSITA ante o Director do Observatorio de Estabilidade Orzamentaria; que á súa vez reproduce o criterio da Secretaría Xeral de Coordinación Autonómica e Local, hoxe en día, Secretaría Xeral de Financiación Autonómica e Local, dependente do Ministerio de Facenda e Función Pública. El artículo 47 del Real Decreto 500/1990, de 20 de abril, por el que se desarrolla el Capítulo primero del Título sexto de la Ley 39/1988, de 28 de diciembre, reguladora da las Haciendas Locales, en materia de presupuestos, determina que los remanentes de crédito que amparen proyectos financiados con ingresos afectados deberán incorporarse obligatoriamente constituyendo su fuente de financiación los excesos de financiación y los compromisos firmes de aportación afectados a los remanentes que se pretende incorporar. A IGAE contestou á asociación “COSITAL NETWORK”, en relación á financiación de gastos nun determinado exercicio con Remanente de Tesourería para gastos con financiación afectada, indicando que a Secretaría General de Coordinación Autonómica y Local considera que neste caso non procede efectuar ningún axuste ma regra de gasto, de xeito que os gastos así financiables considéranse gasto computable a todos os efectos. Tamén considera que neste caso, “El remanente de tesorería, aún cuando se configura contablemente como un activo financiero, su naturaleza se identificaría con el ahorro que genera una entidad local en un ejercicio como consecuencia del desfase entre la ejecución de unos ingresos presupuestarios y las obligaciones reconocidas a las que están afectados de forma tal que se ahorro habrá de ser utilizado como fuente de financiación de las obligaciones de ejercicios posteriores a aquel en el que se obtuvo. En consecuencia, no cabe admitir que la utilización del remanente de tesorería afectado por una entidad local sea determinante en una situación de déficit estructural, es más, habría que identificarse con una situación de superávit presupuestario en el momento de la liquidación del presupuesto”. En relación coas medidas a adoptar, na mesma contestación, a Secretaría General de Coordinación Autonómica y Local indica que “Sentada la naturaleza del remanente de tesorería afectado cabe entender que sus efectos sobre la situación económico financiera de una entidad local en nada coinciden con los derivados de otros recursos financieros que exigen un reembolso de las cantidades recibidas y por ello parece lógico que el tipo de medidas a implementar en el plan económico financiero deban acomodarse a la situación descrita”. Tamén pon de manifesto que “Sobre la base de lo expuesto, cabe afirmar que la recuperación de los objetivos de estabilidad presupuestaria y, en su caso, de la regla de gasto, incumplidos por la utilización del remanente de tesorería afectado se lograría con la simple aprobación del presupuesto del ejercicio siguiente en situación de equilibrio presupuestario y dentro del límite de variación del gasto computable, sin necesidad de medida estructural alguna dada la naturaleza del remanente de tesorería afectado en el ámbito de la Administración Local. En este contexto, la entidad local deberá elaborar y aprobar un plan económico financiero que se podrá limitar a exponer el origen del desequilibrio en términos de contabilidad nacional y a recoger aquella medida. Aínda que esta contestación refírese ao financiamento de gastos a través de Remanente de tesourería afectado, as apreciacións postas de manifesto respecto a que o remanente de tesourería pódese entender como un aforro da entidade, serían igualmente aplicables ao remanente de tesourería para gastos xerais. A única diferencia é que a utilización deste remanente é de carácter voluntario, mentres que a incorporación de remanentes para gastos con financiamento afectado é obrigatorio por así establecelo o artigo 47 do RD 500/1990. Muxía, 11 de xullo de 2017 O alcalde Félix Porto Serantes